CELEX: 62008TN0028
Language: lv
Date: 2008-01-14 00:00:00
Title: Lieta T-28/08: Prasība, kas celta 2008. gada 14. janvārī — Mars /ITSB — Ludwig Schokolade (trīsdimensiju preču zīme, kas attēlo šokolādes batoniņu)

12.4.2008   
            
            
               LV
            
            
               Eiropas Savienības Oficiālais Vēstnesis
            
            
               C 92/31
            
         Prasība, kas celta 2008. gada 14. janvārī — Mars/ITSB — Ludwig Schokolade (trīsdimensiju preču zīme, kas attēlo šokolādes batoniņu)
   (Lieta T-28/08)
   (2008/C 92/64)
   Valoda, kādā sagatavots prasības pieteikums — angļu
   Lietas dalībnieki
   
      Prasītāja: Mars, Inc., McLean (Savienotās Valstis) (pārstāvji — A. Bryson, barrister, un G. Mills, solicitor)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Ludwig Schokolade Gmbh & Co. KG, Bergisch Gladbach (Vācija)
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2007. gada 23. oktobra lēmumu;
            
         
               —
            
            
               piespriest ITSB segt savus tiesāšanās izdevumus un atlīdzināt prasītājas tiesāšanās izdevumus.
            
         Pamati un galvenie argumenti
   
      Kopienas preču zīme, kuru lūdz atzīt par spēkā neesošu: trīsdimensiju preču zīme, kas attēlo šokolādes batoniņu, attiecībā uz precēm, kas ietilpst 5., 29. un 30. klasē — Kopienas preču zīme Nr. 818 864
   
      Kopienas preču zīmes īpašniece: prasītāja
   
      Lietas dalībniece, kas lūdz atzīt Kopienas preču zīmi par spēkā neesošu: Ludwig Schokolade GmbH & Co. KG
   
   
      Anulēšanas nodaļas lēmums: noraidīt lūgumu atzīt preču zīmi par spēkā neesošu
   
      Apelāciju padomes lēmums: atcelt Anulēšanas nodaļas lēmumu un atzīt Kopienas preču zīmi par spēkā neesošu
   
      Izvirzītie pamati: Padomes Regulas Nr. 40/94 7. panta 1. punkta b) apakšpunkta un 3. punkta, 51. panta 2. punkta, 73. panta un 74. panta 1. punkta pārkāpums, jo:
   
               —
            
            
               Apelāciju padomei būtu bijis jāatzīst, ka aplūkojamā forma būtiski atšķiras no attiecīgajā nozarē pastāvošām normām un ieražām;
            
         
               —
            
            
               Apelāciju padome pieprasīja pierādīt, ka preču zīme bija guvusi atšķirtspēju katrā attiecīgajā dalībvalstī, aplūkojot jautājumu saistībā ar katru konkrētu dalībvalsti, nevis balstoties uz to, vai tā bija guvusi atšķirtspēju Kopienas šokolādes batoniņu tirgus būtiskajā daļā;
            
         
               —
            
            
               Apelāciju padome apstrīdēto lēmumu pamatoja ar apstākļiem, kurus iepriekš nebija izvirzījuši nedz Birojs, nedz Ludwig Schokolade.